EkBass/fiwiki-20250220-pages-articles huggingface dataset:
Jukka Männistö

Jukka Pekka Ilmari Männistö (s. 3. huhtikuuta 1954 Helsinki) on suomalainen varatuomari ja Kevan toimitusjohtaja 2014–2015. Vuosina 2009–2014 hän oli Ylioppilaiden terveydenhoitosäätiön toimitusjohtaja. Männistö valmistui ylioppilaaksi 1973 ja oikeustieteen kandidaatiksi vuonna 1979 Helsingin yliopistosta. Varatuomarin arvon hän sai vuonna 1981. Vuosina 1981–1990 Männistö työskenteli Etelä-Savon säästöpankin lakimiehenä ja pankinjohtajana. Männistö on tehnyt valtaosan urastaan terveysalan hallinnossa. Hän oli Etelä- Savon sairaanhoitopiirin johtaja 1991–2004 ja toimi sosiaali- ja terveysministeriön erityisasiantuntijana 2003–2004. Vuosina 2005–2009 Männistö oli Terveydenhuollon oikeusturvakeskuksen ja Valviran ylijohtaja. Toukokuussa 2014 Männistö valittiin Kevan johtoon joulukuussa 2013 eronneen Merja Ailuksen seuraajaksi. Edeltäjänsä tavoin hän on puoluekannaltaan keskustalainen. Ailuksen eron jälkeen keskustan puheenjohtaja Juha Sipilä kertoi puolueen luopuvan poliittisista virkanimityksistä. Männistön nimityksestä tehtiin oikeuskanslerille kantelu, jonka mukaan tehtävän kelpoisuusvaatimuksia muutettiin kesken hakuprosessin. Kantelu vedettiin pois, mutta oikeuskansleri Jaakko Jonkka tutki asian silti ja päätyi siihen, ettei nimityksessä ole syytä epäillä lain tai virkavelvollisuuksien vastaista menettelyä. Syksyllä 2015 Männistö erosi Kevan toimitusjohtajan tehtävästä luottamuspulan vuoksi. Männistön poika on kokoomuksen entinen kansanedustaja Lasse Männistö. == Lähteet == Luokka:Suomalaiset järjestöjohtajat Luokka:Suomalaiset juristit Luokka:Suomalaiset pankinjohtajat Luokka:Vuonna 1954 syntyneet Luokka:Elävät henkilöt
Josef Stefan

Josef Stefan (24. maaliskuuta 1835 – 7. tammikuuta 1893) oli itävallanslovenialainen fyysikko, matemaatikko ja runoilija. Hän tutki mustan kappaleen säteilyä ja johti kokeellisesti lain, jonka mukaan säteily on verrannollinen kappaleen lämpötilan neljänteen potenssiin. Viisi vuotta myöhemmin Ludwig Boltzmann johti lain teoreettisesti, ja niinpä se tunnetaan nykyisin Stefanin–Boltzmannin lakina. Stefan syntyi slovenialaisille vanhemmille silloisessa Itävallan keisarikunnassa. Hän opiskeli Wienin yliopistossa matematiikkaa ja fysiikkaa, väitteli jo 23-vuotiaana ja julkaisi joukon sloveniankielisiä runoja. Hän opetti fysiikkaa Wienin yliopistossa, ja nousi siellä fysiikan laitoksen johtoon 30 vuoden iässä. == Katso myös == *Stefanin-Boltzmannin vakio == Lähteet == == Aiheesta muualla == Luokka:Itävaltalaiset fyysikot Luokka:Vuonna 1835 syntyneet Luokka:Vuonna 1893 kuolleet Luokka:Seulonnan keskeiset artikkelit
Aleksandr Stoletov

Aleksandr Stoletov (Алекса́ндр Григо́рьевич Столе́тов, 10. elokuuta 1839 – 27. toukokuuta 1896) oli venäläinen fyysikko. Hän tutki ferromagnetismia ja valosähköistä ilmiötä.http://www.russia-ic.com/people/general/s/146/ ==Lähteet == Luokka:Venäläiset fyysikot Luokka:Vuonna 1839 syntyneet Luokka:Vuonna 1896 kuolleet
Moustache

Moustache () on ranskalaisen Twin Twin -yhtyeen vuonna 2014 julkaistu kappale. Kappale edusti Ranskaa vuoden 2014 Eurovision laulukilpailussa. Se sijoittui loppukilpailussa viimeiseksi 26. sijalle, ja sai yhteensä 2 pistettä, yhden Ruotsilta ja yhden Suomelta. Samalla Ranska jäi ensimmäistä kertaa kilpailussa viimeiselle sijalle koko euroviisuhistoriansa aikana. Kappaleesta julkaistiin musiikkivideo 17. maaliskuuta 2014, ja sen on ohjannut Guillaume Coulpier. ==Kappale== Kappale kertoo miehestä, jolla on jo kaikkea, mutta hän silti haluaa itsellensä viikset. ==Listasijoitukset== Listat (2014) Paras sijoitus Irlanti (Irlannin singlelista) 79 Iso-Britannia (Britannian singlelista) 89 Itävalta (Ö3 Austria Top 40) 60 Ranska (SNEP) 115 Ruotsi (Sverigetopplistan) 53 Saksa (Media Control Charts) 89 ==Lähteet== Luokka:Vuoden 2014 euroviisuedustuskappaleet Luokka:Ranskan euroviisuedustuskappaleet Luokka:Huumorikappaleet
Kuparikloridi

Kuparikloridi eli kupari(II)kloridi tai kuprikloridi (CuCl2) on kupari- ja kloridi-ionien muodostama epäorgaaninen ioniyhdiste. Yhdistettä käytetään kemianteollisuudessa katalyyttinä, väriaineena, päällystettäessä metalleja elektrolyyttisesti kuparilla ja eräissä muissa sovellutuksissa. == Ominaisuudet == thumb|left|250px|Kidevedellistä kuparikloridia Huoneenlämpötilassa kuparikloridi on kidevedettömänä kellertävän ruskeaa kiteistä ainetta. Yhdiste on hygroskooppista ainetta ja muodostaa kidevedellisen dihydraatin (CuCl2·2H2O). Kupariklorididihydraatti on väriltään sinertävän vihreää.H. Wayne Richardson:Copper Compounds, Kirk-Othmer Encyclopedia of Chemical Technology, John Wiley & Sons, New York, 2003 Viitattu 11.5.2014H. Wayne Richardson: Copper compounds, Ullmann's Encyclopedia of Industrial Chemistry, John Wiley & Sons, New York, 2000 Viitattu 11.5.2014 Kiinteässä olomuodossa kuparikloridi on rakenteeltaan polymeerimäinen ja jokainen kupari-ioni on sitoutunut 4 kloridi-ioniin ja jokainen kloridi-ioni on sitoutunut 2 kupari-ioniin. Kuparikloridi liukenee runsaasti veteen ja liukenee myös eräisiin orgaanisiin liuottimiin kuten alkoholeihin, asetoniin ja pyridiiniin. Monien muiden kupariyhdisteiden tavoin kuparikloridi on Lewis-happo ja muodostaa kompleksi-ioneja muun muassa kloridi-ionien kanssa. Tällaisia ovat esimerkiksi triklorokupraatti(II)- ja tetraklorokupraatti(II)-ionit ([CuCl3]- ja [CuCl4]2-). Kuumennettaessa kuparikloridia yli sen sulamispisteen yhdiste alkaa hajota kupari(I)kloridiksi. == Valmistus == Kuparikloridia voidaan valmistaa teollisuudessa klooraamalla kuparia kuuman kloorin vesiliuoksen avulla. Muita tapoja ovat vetykloridin reaktio emäksisen kupariyhdisteen kuten kupari(II)oksidin, kuparihydroksidin tai kuparikarbonaatin kanssa. Näin saadaan pääasiassa kuparikloridin dihydraattia, josta voidaan poistaa kidevesi kuumentamalla yhdistettä 100-150 °C:n lämpötilaan. Kuparikloridia käytetään katalyyttinä useissa orgaanisen kemian reaktioissa, esimerkiksi valmistettaessa vinyylikloridia ja 1,2-dikloorietaania. Muita yhdisteiden käyttökohteita ovat lasin värjäys vihreäksi, apuaineena tekstiilien värjäyksessä, puun lahoamisenestoaineena, desinfiointiaineena vedenkäsittelyssä, öljynjalostuksessa raakaöljyn puhdistuksessa, metallien kuten alumiinin päällystämiseen kuparilla elektrolyyttisesti ja muiden kupariyhdisteiden kuten kuparioksikloridin valmistamiseen. Pyrotekniikassa esimerkiksi ilotulitteissa kuparikloridi saa aikaan vihreän värin. == Lähteet == == Aiheesta muualla == *PubChem: Cupricchloride *DrugBank: Cupric Chloride Luokka:Kloridit Luokka:Kupariyhdisteet Luokka:Vihreät väriaineet
Nanny Lilius

Nanny Maria Lilius (15. huhtikuuta 1863 Kangasala – 1941 Helsinki) oli Oulussa 1890–luvulta aina 1930–luvulle vaikuttanut nuorsuomalaisuuteen suuntautunut opettaja, joka oli keskeinen toimija Oulun Suomalaisen Yhteiskoulun perustamisessa ja sen toiminnassa aina 1930–luvulle asti. Hän toimi ensimmäisen sortokauden aikana naiskagaaleissa. == Elämäkerta == Nanny Liliuksen vanhemmat olivat varatuomari Frans Emil Lilius ja Mathilda Maria Hildén. Hänen veljensä Frans Oskar Lilius oli 1900-alun senaattori ja itsenäisen Suomen 1920-luvun oikeusministeri. Nanny Lilius opiskeli Tampereen tyttökoulun jälkeen ranskalaisessa koulussa Sveitsissä. Helsingissä hän jatkoi ranskan ja saksan opintoja ja suoritti opettajatutkinnon. Opiskelunsa jälkeen vuodesta 1889 Lilius toimi Oulussa ranskan ja saksan kielen opettajana Oulun Lyseossa. Siellä hän tutustui ruotsin kielen ja uskonnonlehtori Mauno Rosendaliin, joka oli ajan uuden poliittisen aatteen nuorsuomalaisuuden puolestapuhuja. Kumpikaan heistä ei osallistunut ajalle tyypillisiin kielikiistoihin. Rehtori Mauno Rosendal oli ensimmäisen sortokauden näkyviä suomalaisia venäläistämistoimien vastustajia Suomessa ja erityisesti Oulussa. Niinpä kenraalikuvernööri Nikolai Bobrikov karkotti Rosendalin vuonna 1903, jonka jälkeen hän asui perheineen Ruotsissa. Maanpakolaisaikanaan Rosendal kirjoitti uskonnollisesti herännäisenä herännäisyyden historiaa, jonka Lilius käänsi ruotsiksi. Nanny Lilius oli samaan aikaan nuorsuomalaisessa naisten laittomien painotuotteiden kuljettamista tekevässä järjestössä, ns. naiskagaaleissa. Muita tunnettuja naiskagaaleja oli Päivälehden silloinen toimittaja Tekla Hultin. Ensimmäisen sortokauden päättyminen marraskuussa 1905 mahdollisti mm. Rosendalin paluun Ouluun. Nuorsuomalaisen aatteen nimissä Rosendal ja Lilius olivat Oulussa perustamassa Kustannusosakeyhtiö Kalevaa, joka alkoi julkaista vielä yli 100 vuotta myöhemmin toiminnassa olevaa sanomalehti Kalevaa. Lilius oli ensimmäisiä Kaleva Oy:n osakkeiden merkitsijöitä vuonna 1907. Mauno Rosendal oli perustanut yhdessä Nanny Liliuksen kanssa vuonna 1902 Oulun Suomalaisen Yhteiskoulun, jonka rehtorina Rosendal toimi aina kuolemaansa vuoteen 1917 asti. Koska yhteiskoulussa oli niin poikia kuin tyttöjä, tarvittiin kouluun johtajatar, jota tehtävää Lilius hoiti aina eläkkeelle siirtymiseen asti vuoteen 1928. Sen jälkeen hän toimi koulussa vielä kuusi vuotta ranskan kielen tuntiopettajana vuoteen 1934. Nanny Liliukselle Oulun suomalainen yhteiskoulu oli työpaikan lisäksi myös tärkeänä henkilökohtaisen taloudellisen tukemisen kohteena. Hän lahjoitti koululle opetusvälineitä ja kalustoa, kuten uuden koulurakennuksen valmistuttua uuden pianon. Liliuksen kuoleman jälkeen 1941 kouluun tuli tieto, että hän oli testamentannut sille suuren osan omaisuudestaan, joka koostui hänen vanhempiensa ja naimattoman edesmenneen veljensä Frans Oskar Liliuksen perinnöistä sekä itse hankituista Kalevan osakkeista. == Katso myös == *Lilius (suku) == Lähteet== * Luokka:Suomalaiset opettajat Luokka:Nuorsuomalaiset poliitikot Luokka:Sortokausien aktivistit Luokka:Vuonna 1863 syntyneet Luokka:Vuonna 1941 kuolleet
Moottoripyöräilyn Indonesian Grand Prix

Indonesian Grand Prix on ratamoottoripyöräilyn MM-sarjan osakilpailu. Se ajettiin Sentul International Circuitin radalla kahdesti vuosina 1996 ja 1997. Vuonna 2022 Indonesiassa ajettiin uudella Mandalikan radalla Läntisessä Nusa Tenggarassa. ==Voittajat== Kausi Rata 125 cc 125 cc 250 cc 250 cc 500 cc 500 cc Raportti Kausi Rata Ajaja Valmistaja Ajaja Valmistaja Ajaja Valmistaja Raportti 1996 Sentul Masaki Tokudome Aprilia Tetsuya Harada Yamaha Mick Doohan Honda Raportti 1997 Sentul Valentino Rossi Aprilia Max Biaggi Honda Tadayuki Okada Honda Raportti Kausi Rata Moto3 Moto3 Moto2 Moto2 MotoGP MotoGP Raportti Kausi Rata Ajaja Valmistaja Ajaja Valmistaja Ajaja Valmistaja Raportti 2022 Mandalika Dennis Foggia Honda Somkiat Chantra Kalex Miguel Oliveira KTM Raportti 2023 Mandalika Diogo Moreira KTM Pedro Acosta Kalex Francesco Bagnaia Ducati Raportti 2024 Mandalika David Alonso CFMoto Arón Canet Kalex Jorge Martín Ducati Raportti == Lähteet == Indonesia Luokka:Indonesian urheilutapahtumat Luokka:Indonesian moottoriurheilu
Fasismin lumous

Fasismin lumous: Eurooppalainen älymystö Mussolinin ja Hitlerin politiikan tukijana on Tarmo Kunnaksen vuonna 2013 julkaistu kirja fasismista ja sitä maailmansotien välillä tukeneesta älymystön osasta. Kunnaksen mukaan näitä ajattelijoita yhdisti ennen muuta järjen, valistuksen, edistyksen ja kansanvallan vastustus. == Lähteet == == Aiheesta muualla == * Juha Mäkinen: Tarmo Kunnas: Fasismin lumous Savon Sanomat 26.9.2013. * Arto Huovinen: Tarmo Kunnas: ”Turhamaisuus ajoi älymystöä fasismiin” Kansan Uutiset 25.9.2013. * Aila Mustamo: Fasismien lumousta ajatuksia herättävästi Agricola 25.2.2014. * Jukka Koskelainen: Fasismin piti elvyttää Euroopan väsähtänyt kulttuuri Helsingin Sanomat 6.10.2013. Luokka:Suomalaiset politiikan tietokirjat Luokka:Vuoden 2013 kirjat Luokka:Fasismi
Sateisten päivien jälkeen

Sateisten päivien jälkeen: Valitut runot on vuonna 2013 ilmestynyt valikoima Raymond Carverin runoja. Runot ovat suomentaneet Arto Lappi ja Juha Rautio ja teoksen on kustantanut Sammakko. == Aiheesta muualla == * Ilkka Lappi: Jokainen sana paikallaan . Aamuset 27.4.2013. * Miikka Laihinen: Jotenkin valitut runot . Turun sanomat 1.6.2013. (Oikaisu) * Heikki Romppainen: Carver näki arjessa pyhyyttä. Pohjolan sanomat 21.7.2013. Luokka:Suomalaiset runokokoelmat Luokka:Vuoden 2013 kirjat
Leimaverolaki

Leimaverolaki tarkoittaa leimaverosta säädettyjä lakeja: * Isossa-Britanniassa vuonna 1765 säädetty leimaverolaki, Stamp Act * Suomen leimaveroasetus vuodelta 1915 tai leimaverolait vuosilta 1921, 1929 ja 1943Leimaverolaki 662/1943, Finlex. == Lähteet ==
Leimaverolaki (Suomi)

Suomessa säädettiin leimaverolaki vuosina 1921, 1929 ja 1943. Pääosin varsinaisista leimaveroista luovuttiin Suomessa 1990-luvun aikana. Kokonaan leimaverolaki kumottiin vuoden 2002 alustaKumottu leimaverolaki 1943/662, Finlex. == Lähteet == == Aiheesta muualla == *Suomen leimaverolaki 1943, Finlex Luokka:Suomen verotuksen historia
Vaahteraliigan kausi 2014

Vaahteraliigan kausi 2014 on Vaahteraliigan 34. kausi. Liigan runkosarja alkaa 13. kesäkuuta 2014 ja kausi päättyy Vaahteramalja XXXV, joka pelataan 13. syyskuuta 2014. Tällä kaudella Vaahteraliigassa pelataan ensimmäistä kertaa harjoituskausi, eli PreSeason.http://www.sajl.fi/?x167512=2383298 Vaahteraliigassa kaudella 2012 pelannut Turku Trojans nousi takaisin Vaahteraliigaan 1. divisionaasta kaudelle 2014. Trojans voitti aikaisempana vuonna Spagettimaljan, 1. divisionan mestaruuden. Vaahteraliigassa kaudella 2013 pelannut Jyväskylä Jaguaarit tippui kaudelle 2014 1. divisionaan. ==Sarjataulukko== Tilanne 12.6.2014http://www.sajl.org/selaus/sarjataulukko.php?sarja=1&kausi;=2014 OT V H TE PÄ MS PTS Roosters 0 0 0 0 0 0 0 Wolverines 0 0 0 0 0 0 0 Crocodiles 0 0 0 0 0 0 0 TAFT 0 0 0 0 0 0 0 Butchers 0 0 0 0 0 0 0 Indians 0 0 0 0 0 0 0 69ers 0 0 0 0 0 0 0 Trojans 0 0 0 0 0 0 0 ==PreSeason== ===Viikko 1=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Lauantai 10.5.2014 16:00 Porvoon Butchers Helsinki Wolverines 36 - 14 Myllymäki, Porvoo Sunnuntai 11.5.2014 Seinäjoki Crocodiles Helsinki Roosters 27 - 19 Jouppilanvuori, Seinäjoki ===Viikko 2=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Lauantai 17.5.2014 15:00 Kouvola Indians TAFT 12 - 38 Lehtomäki, Kouvola Sunnuntai 18.5.2014 12:30 Helsinki 69ers Porvoon Butchers 21 - 55 Velodromi, Helsinki 17:00 Helsinki Wolverines Turku Trojans 8 - 56 ===Viikko 3=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Lauantai 24.5.2014 15:00 TAFT Helsinki 69ers 46 - 6 ISS Stadion, Vantaa Sunnuntai 25.5.2014 Helsinki Roosters Kouvola Indians Velodromi, Helsinki 16:00 Turku Trojans Seinäjoki Crocodiles Yläkenttä, Turku ==Runkosarja== ===Viikko 1=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Perjantai 13.6.2014 18:30 Helsinki Wolverines Seinäjoki Crocodiles Velodromi, Helsinki Lauantai 14.6.2014 16:00 Porvoon Butchers Turku Trojans Keskuskenttä, Porvoo Sunnuntai 15.6.2014 17:00 Kouvola Indians Helsinki 69ers Kuusankosken stadion, Kuusankoski Maanantai 16.6.2014 18:30 Helsinki Roosters TAFT Velodromi, Helsinki ===Viikko 2=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Perjantai 27.6.2014 18:30 Porvoon Butchers Helsinki Roosters Keskuskenttä, Porvoo Sunnuntai 29.6.2014 16:00 Turku Trojans TAFT Yläkenttä, Turku 17:00 Kouvola Indians Helsinki Wolverines Kuusankosken stadion, Kuusankoski ===Viikko 3=== Päivämäärä Ottelun alkuaika Kotijoukkue Vierasjoukkue Tulos Pelikenttä Televisionti Perjantai 4.7.2014 18:30 Seinäjoki Crocodiles Kouvola Indians Jouppilanvuori, Seinäjoki Lauantai 5.7.2014 15:00 TAFT Porvoon Butchers ISS Stadion, Vantaa Sunnuntai 6.7.2014 18:30 Helsinki Wolverines Helsinki 69ers Velodromi, Helsinki ==Lähteet== 2014 Luokka:Vuoden 2014 amerikkalainen jalkapallo
Citius, Altius, Fortius (veistos)

Citius, Altius, Fortius on Raision Kerttulan urheilukeskuksen alueella sijaitseva kuvanveistäjä Kerttu Horilan tekemä veistos. Se on pystytetty raisiolaisen kolminkertaisen olympiavoittajan, kilpasoutaja Pertti Karppisen kunniaksi 1988.Raision patsaat 3: Citius Altius Fortius altius, Geocaching.com 18.4.2012. Viitattu 11.5.2014.Raision julkiset taideteokset , Raision kaupunki. Viitattu 11.5.2014. Kolmiosaisen veistoksen materiaaleina on käytetty terästä, pronssia, betonia ja kiveä. Teos sijaitsee osoitteessa Kisakatu 3, Raisio.Raision julkiset taideteokset, Turisti-info.fi. Viitattu 11.5.2014. ==Katso myös== *Citius, altius, fortius ==Lähteet== Luokka:Raision patsaat ja veistokset
Arawen taistelu

Arawen taistelu oli toisessa maailmansodassa liittoutuneiden ja Japanin joukkojen välillä 15. joulukuuta 1943 - 24. helmikuuta 1944 käyty taistelu Arawessa, Uudessa-Guineassa. Taistelu oli osa liittoutuneiden operaatio Cartwheelia. Japanilaiset osasivat odottaa hyökkäystä alueelle, ja olivat juuri keskittämässä sinne joukkoja joulukuussa 1943. Joukkojen keskittämisestä huolimatta liittoutuneiden hyökkäyksen alkaessa saarella oli vain vähän japanilaisjoukkoja, kun vahvistukset olivat vasta matkalla. == Valmistelu == Liittoutuneiden operaatio Cartwheelin tarkoituksena oli Japanin Rabaulin tukikohdan valtaaminen, minkä toteuttamiseksi tarvittiin lentokenttiä ja torpedoveneiden tukikohtia Cape Gloucesterista läntisestä Uudesta- Britanniasta. Operaatio nimettiin 22. syyskuuta "Dexterityksi". Yhdysvaltain maavoimien ilmavoimien kenraali George Kenney vastusti alkuperäistä suunnitelmaa, koska Gloucesterin lentokentän saattaminen käyttökuntoon kestäisi liian kauan ja hyökkäys Rabauliin voitiin hänen mukaansa toteuttaa muilta kentiltä. Asia päätettiin lopullisesti Brisbanessa 21. marraskuuta.Miller, s. 272–273 == Joukot == 8\. aluearmeijan esikunta osasi varautua liittoutuneiden maihinnousuun Uudessa-Britanniassa ja lähetti 17. divisioonan vahvistukseksi alueelleMiller, s. 280 == Taistelu == Yhdysvaltalaisjoukot valtasivat nopeasti rannikon onnistuneen maihinnousun jälkeen. Japanilaiset tekivät laajoja ilmaiskuja Araween maihinnousua seuranneina päivinä, ja joulukuun lopussa japanilaisten maajoukkojen tekemä vastaisku epäonnistui. Tammikuun puolessavälissä yhdysvaltalaisjoukot, joita oli tullut vahvistamaan tankkeja ja tykistö, onnistuivat saamaan japanilaisjoukot perääntymiskannalle nopealla hyökkäyksellä. Japanilaisjoukot pakenivat Arawen alueelta helmikuun loppuun mennessä, osana yleistä vetäytymistä läntisen Uuden-Britannian alueelta. == Lähteet == * === Viitteet === Luokka:Tyynenmeren sodan taistelut toisessa maailmansodassa
Kurki (Pudasjärvi)

Kurki eli Kurjenkylä on Pudasjärven kaupungissa sijaitseva kylä. Kylä sijaitsee noin 35 kilometriä kaupungin keskustaajamasta Kurenalta kaakkoon, Iijoen varrella Ervastin kylän ja Taivalkosken Jurmun kylän välisellä tieosuudella Yli-Kurentie-Parviaisentie. Kylämaisema koostuu laajoista peltoaukioista. Alueella on inventoitu kiinteitä muinaisjäännöksiä kolme kappaletta. ==Lähteet== Luokka:Pudasjärven kylät
Päivänkakkara (veistos)

Päivänkakkara on Turun Forum Marinumin pihalle vuonna 2011 pystytetty veistos, joka kuvaa hyperrealistisen tarkasti valtavaa päivänkakkaran kukkaa varsineen. Jani Rättyän ja Antti Stöckellin tekemä veistos on 25 metriä pitkä ja tehty puusta, metallista ja lujitemuovista.Ympäristötaide-elämyksiä joen rannalla – Flux Aura 2011 , Lähdejulkaisu: Kuriositeettikabi.net 2 / 2011. Viitattu 10.5.2014. Veistos oli alun perin osa Turun kulttuuripääkaupunkivuoteen liittynyttä Flux Aura -tapahtumaa. Flux Aura oli Turun taiteilijaseuran koordinoima kansainvälinen ympäristötaidetapahtuma, jonka puitteissa pystytettiin Aurajoen rantamaisemiin yhteensä 12 ympäristötaideteosta eri puolille jokivartta. Päivänkakkaran oli tarkoitus olla esillä vain kesäkuukaudet vuonna 2011, mutta suuren suosion takia sen on annettu olla paikoillaan vuosia. Teos on suunniteltu kestämään ja pysymään turvallisena noin viisi vuotta.Syksy saapui ja Flux Aura päättyi, mutta Päivänkakkara vaan kukkii, Turku 2011. Viitattu 10.5.2014. ==Lähteet== ==Aiheesta muualla== *Tekijöiden videohaastattelu teoksen rakennusvaiheesta Luokka:Turun patsaat ja veistokset Luokka:IX kaupunginosa
Mentalisti Noora Karma

Mentalisti Noora Karma on suomalainen televisio-ohjelma, jonka esittäminen alkoi MTV3-kanavalla 15. maaliskuuta 2014. Ohjelmassa taikuri ja mentalisti Noora Karma tekee erilaisia temppuja. == Jaksot == Jakso Nimi Ensiesitys 1\. Sydämen pysäytys 15. maaliskuuta 2014 2\. Benji-hyppy 22. maaliskuuta 2014 3\. Lottoennustus 29. maaliskuuta 2014 4\. Vaiston varassa 5. huhtikuuta 2014 5\. -110°C 12. huhtikuuta 2014 6\. Sokkoajo 19. huhtikuuta 2014 7\. Raviennustus 26. huhtikuuta 2014 8\. Kauneusennustus 3. toukokuuta 2014 9\. Hamsteriruletti 10. toukokuuta 2014 10\. Lastenklinikka 17. toukokuuta 2014 ==Lähteet== Luokka:2010-luvun suomalaiset televisiosarjat Luokka:Viihdeohjelmat Luokka:MTV3:n televisio-ohjelmat
Yliluonnollinen ilmiö

Yliluonnollinen ilmiö: Totuus on jossain sisällämme (Paranormality: Why We See What Isn't There) on Richard Wisemanin vuonna 2011 ilmestynyt kirja paranormaaleista ilmiöistä. Teoksen on suomentanut Tuija Tuomaala ja julkaissut suomeksi Atena vuonna 2012. == Aiheesta muualla == * Johan Lahdenperä: Aaveiden talo on aivoissamme . Helsingin Sanomat 1.6.2012. * Terhi Hyvärinen: Yliluonnollinen ilmiö . MTV.fi Luokka:Kirjat tieteellisestä skeptismistä Luokka:Brittiläiset tietokirjat Luokka:Vuoden 2011 kirjat
Calm After the Storm

Calm After the Storm on hollantilaisen The Common Linnets -yhtyeen kappale. Kappale valittiin edustamaan Alankomaita vuoden 2014 Eurovision laulukilpailussa Tanskassa. Se sijoittui koko kilpailussa toiselle sijalle. Kappale esitettiin ensimmäisen kerran livenä akustisena versiona 12. maaliskuuta 2014 ohjelmassa De Wereld Draait Door. Studioversio näytettiin ensimmäisen kerran 13. maaliskuuta 2014. Kappaleen mustavalkoisena kuvattu video kuvattiin Edamissa maaliskuussa 2014. Sen jälkeen kun kappale saavutti ensimmäisen sijan Eurovision laulukilpailun ensimmäisessä semifinaalissa 6. toukokuuta 2014, kappale saavutti finaalissa toisen sijan, päästäen edelleen vain Itävallan edustajan, Conchita Wurstin esittämän "Rise Like a Phoenixin". Tämä oli Alankomaiden kaikkien aikojen korkein sijoitus Eurovision- laulukilpailussa sitten vuonna 1975 saavutetun voiton. Calm After the Storm tuli toiseksi euroviisuradio ESCRadio.comin 250 parhaan euroviisukappaleen äänestyksessä vuonna 2014. Se sijoittui äänestyksessä korkeimmalle vuoden 2014 euroviisukappaleista. ==Listasijoitukset== Listat (2014) Paras sijoitus Alankomaat (Dutch Top 40) 2 Alankomaat (MegaSingle Top 100) 1 Australia (ARIA Charts) 66 Belgia (Ultratop 50 Flanderi) 1 Belgia (Ultratop 50 Vallonia) 20 Espanja (PROMUSICAE) 5 Irlanti (Irlannin singlelista) 4 Iso- Britannia (Britannian singlelista) 9 Itävalta (Ö3 Austria Top 40) 3 Ranska (SNEP) 102 Ruotsi (Sverigetopplistan) 36 Saksa (Media Control Charts) 3 Skotlanti (Official Charts Company) 8 Suomi (Suomen virallinen lista) 6 Sveitsi (Swiss Music Charts) 3 Tanska (Tracklisten) 2 Unkari (Single Top 20) 4 ==Palkinnot== Valtio Palkinto Myynti Alankomaat (NVPI) Kultaa 10 000 ==Lähteet== Luokka:Vuoden 2014 euroviisuedustuskappaleet Luokka:Alankomaiden euroviisuedustuskappaleet Luokka:The Common Linnetsin kappaleet
James Weldon Johnson

James Weldon Johnson (17. kesäkuuta 1871 – 26. kesäkuuta 1938) oli yhdysvaltalainen kirjailija, kouluttaja, asianajaja, diplomaatti, lauluntekijä ja kansalaisoikeusaktivisti. Johnson muistetaan parhaiten työstään NCAAP- järjestön johdossa. Hän oli järjestön ensimmäinen tummaihoinen johtaja vuosina 1920–1930. Johnson tuli aluksi tunnetuksi kirjailijana ja kirjoitti muun muassa runoja, romaaneja ja kokoelmateoksia. Johnson oli New Yorkin yliopiston ensimmäinen tummaihoinen professori. Myöhemmin hän toimi luovan kirjallisuuden ja kirjoittamisen professorina Fiskin yliopistossa. == Elämä == Johnson syntyi 1871 Jacksonvillessä, Floridassa. Hänen äitinsä oli Helen Louise Dillet ja isä James Johnson. Helen Louise Dillet oli kotoisin Nassausta, Bahamalta. Johnsonin oli yksi veli, säveltäjä John Rosamond Johnson. Perheen äiti oli ammatiltaan muusikko ja opettaja ja hän toimi veljesten opettajana. 16-vuotiaana Johnson aloitti opinnot Clark Atlantan yliopistossa, joka oli perinteisesti tummaihoisille suunnattu oppilaitos. Perheen isä toimi luksushotelli St. James Hotelin päätarjoilijana aikana, jolloin Jacksonville oli yksi Floridan ensimmäisiä talvenviettopaikkoja. Tämä innosti Johnsonia opettelemaan käytännön ammatin. Johnson tiesi, että häneen kohdistui suuria odotuksia tummaihoisten oikeuksien edistämisen suhteen. Johnson muutti veljensä kanssa New Yorkiin osana 1900-luvun alun mustien suurta muuttoliikettä. Johnson työskenteli neljän vuosikymmenen aikana useissa julkisissa viroissa muun muassa opettajana, diplomaattina ja kansalaisoikeusaktivistina. Vuonna 1904 hän osallistui Theodore Rooseveltin menestyksekkääseen presidentinvaalikampanjaan. Presidentti Roosevelt nimitti Johnsonin Yhdysvaltain konsuliksi Puerto Cabelloon Venezuelaan vuosiksi 1906–1908. Vuosina 1909–1913 Johnson työskenteli konsulina Nicaraguassa. Johnson avioitui Grace Nailin kanssa vuonna 1910. Palattuaan Nicaraguasta New Yorkiin Johnson osallistui Harlemin renessanssiin. Johnson kuoli vuonna 1938 ollessaan lomalla Mainen Wiscassetissa, kun hänen kuljettamansa auto osui junaan. Johnsonin hautajaisiin Harlemissa osallistui yli 2 000 ihmistä. luokka:Yhdysvaltalaiset kirjailijat luokka:Yhdysvaltalaiset runoilijat luokka:Yhdysvaltalaiset diplomaatit luokka:Yhdysvaltalaiset professorit Luokka:Liikenneonnettomuudessa kuolleet Luokka:Vuonna 1871 syntyneet Luokka:Vuonna 1938 kuolleet
Magnetohydrodynaaminen propulsio

Magnetohydrodynaaminen propulsio (MHD) on työntövoimaa sähköisesti magnetohydrodynaamisella periaatteella tuottava propulsiolaitteisto. Magnetohydrodynaamisesta propulsiosta on rakennettu toimiva prototyyppi. Työntövoima syntyy, kun väliaine – neste tai kaasu – saadaan sähköiseksi ja sitä voidaan sen jälkeen liikuttaa magneettikentällä. Tämä taas työntää alusta toiseen suuntaan. Magnetohydrodynaamisessa propulsiossa ei ole liikkuvia osia, minkä ansiosta se tarvitsee vähemmän huoltoa. Samalla se on hiljainen tai jopa äänetön, mikä olisi suuri etu sotilaallisissa tarkoituksissa. Huolimatta monista yrityksistä rakentaa toimiva MHD-alus, se on pysynyt epäkäytännöllisenä. Ajatus magnetohydrodynaamisesta propulsiosta on peräisin 1960-luvulta. Vuonna 1992 japanissa rakennettiin Yamato-1, 30-metrinen testialus, joka oli varustettu MHD:llä. Moottorin suuren painon vuoksi Yamato kykeni etenemään parhaimmillaan vain reilun 12 kilometrin tuntinopeudella ja se kulutti paljon energiaa. MHD:n toiminnan parantamiseksi tarvittaisiin voimakkaampia magneetteja, joita onkin sittemmin kehitetty fuusiovoiman tutkimuksissa. Magneettikenttien aiheuttaman korroosion vuoksi tarvittaisiin kestävämpiä elektrodeja, ja viime vuosina polttokenno- ja akkuteollisuudessa on kehitetty kestäviä pinnoitteita. MHD kärsii myös vastusta lisäävistä kaasukuplista, joita muodostuu elektrodien pinnalle, kun sähköä johdetaan meriveden läpi. Myös tähän on kehitetty mahdollisia ratkaisuja polttokennojen tutkimuksessa. Lisäksi kaasukuplien romahtaessa syntyy kuoppia, jotka vahingoittavat elektrodeja. Nykyään DARPA kehittää magnetohydrodynaamista propulsiota edelleen. MHD:tä muistuttava työntölaitteisto esiintyi Tom Clancyn kirjassa Punaisen lokakuun metsästys ja saman nimisessä elokuvassa. ==Lähteet== * * === Viitteet === ==Aiheesta muualla== * * * Luokka:Voimansiirto Luokka:Laivatekniikka
Henri Winkelman

Henri Gerard Winkelman (17. elokuuta 1876 Maastricht – 27. joulukuuta 1952 Soesterberg)Henri Gerard Winkelman Encyclopædia Britannica Online Academic Edition. Viitattu 11.5.2014. oli hollantilainen kenraali, joka toimi Alankomaiden asevoimien ylipäällikkönä toisen maailmansodan aikana, kun Saksa hyökkäsi maahan toukokuussa 1940. Winkelman oli toiminut ammattiupseerina vuodesta 1896 ja jäänyt vuonna 1934 eläkkeelle kenraalinarvoisena. Toisen maailmansodan puhjettua vuonna 1939 hänet kutsuttiin takaisin palvelukseen ja nimitettiin armeijan sekä laivaston ylipäälliköksi. Hän johti Hollannin epätoivoista puolustusta, kun Saksa aloitti hyökkäyksensä 10. toukokuuta 1940. Hollannin armeijalla oli enemmän joukkoja kuin hyökkäävillä saksalaisilla, mutta maahanlaskujoukkoja ja panssaridivisioonia tehokkaasti hyödyntäneet saksalaiset onnistuivat kahdessa päivässä työntymään Rotterdamin porteille ja murtamaan hollantilaisten pääpuolustuslinjan.World War II Encyclopædia Britannica Online Academic Edition. Viitattu 11.5.2014. Hollannin hallitus ja kuningasperhe pakenivat jo 13. toukokuuta Englantiin, ja Winkelman jäi yksin vastuuseen. Hän sai ohjeet jatkaa sotilaallista vastarintaa niin kauan kuin se olisi mielekästä. Kun saksalaiset uhkasivat pommittaa Rotterdamia ja Utrechtia, Winkelman ilmoitti 14. toukokuuta antautuvansa ihmishenkien säästämiseksi. Rotterdamia pommitettiin kaikesta huolimatta. Kun hollantilaiset juhlivat saksalaismiehityksen alettua Winkelmania sankarina, saksalaiset vangitsivat hänet 2. heinäkuuta 1940. Hän vapautui vasta sodan päätyttyä 12. toukokuuta 1945. ==Lähteet== Luokka:Alankomaalaiset kenraalit Luokka:Toisen maailmansodan henkilöt Luokka:Vuonna 1876 syntyneet Luokka:Vuonna 1952 kuolleet
Miika Muranen

Miika Muranen (s. 26. huhtikuuta 1983) on suomalainen näyttelijä ja teatteriohjaaja. Tervolasta kotoisin oleva Muranen valmistui Teatterikorkeakoulun ohjauksen koulutusohjelmasta vuonna 2009 ja tämän lisäksi keväällä 2018 hänestä tuli teatteritaiteen maisteri Teatterikorkeakoulun näyttelijäntaiteen koulutusohjelmasta. Pääasiallisesti hän on työskennellyt freelancerina. Hän on ohjannut lukuisia esityksiä ympäri Suomea sekä näytellyt useissa ammattiteatteriproduktioissa. Myös käsikirjoittaminen kuuluu Murasen työnkuvaan. Ohjaajana hän on tullut tunnetuksi etenkin musiikkiteatteri- ja musikaaliohjauksistaan. Hänen Lahden kaupunginteatterille sovittama ja ohjaama musiikkiteatteriversionsa Hella Wuolijoen klassikkonäytelmästä Niskavuoren naiset keräsi kiitosta vuonna 2013. Murasen musiikkiteatteritulkinta myös toisesta Niskavuori-klassikosta, Niskavuoren nuori emäntä, Pyynikin kesäteatteriin oli kiitelty teos. Hän on ohjannut muun muassa Lahden kaupunginteatterissa, Tampereen Työväen Teatterissa, Tampereen Teatterissa sekä Jyväskylän ja Vaasan kaupunginteatterissa. Hän on toiminut näyttelijänä muun muassa Seinäjoen kaupunginteatterissa, Kirjurinluodon kesäteatterissa, Tampereen Komediateatterissa, Teatteri Siperiassa ja Kemin kaupunginteatterissa. Murasen käsikirjoittamat nuortennäytelmät Katve sekä Hattaraa ja pelkotiloja saivat kantaesityksensä Ahaa Teatterissa. Syksystä 2019 Muranen on Rovaniemen Teatterin taiteellinen johtaja. ==Lähteet== ==Aiheesta muualla== * Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1983 syntyneet Luokka:Elävät henkilöt
George FitzGerald

George Francis FitzGerald (3. elokuuta 1851 – 22. helmikuuta 1901) oli irlantilainen fyysikko. Hän keksi menetelmän tuottaa radioaaltoja, mikä oli yksi ”langattoman lennättimen” eli radion keksimisen välttämättömistä esiaskelista. FitzGerald oli Trinity Collegen fysiikan professori vuodesta 1881. Säteilytutkimuksillaan hän osoitti että värähtelevä sähkövirta tuotti sähkömagneettista säteilyä. Saksalainen Heinrich Hertz vahvisti tuloksen kokeellisesti ja käytti sitä hyväkseen langattoman tiedonsiirron kehittelyssä. == Lähteet == == Aiheesta muualla== Luokka:Radion varhaiset kehittäjät Luokka:Irlantilaiset fyysikot Luokka:Irlantilaiset professorit Luokka:Vuonna 1851 syntyneet Luokka:Vuonna 1901 kuolleet Luokka:Seulonnan keskeiset artikkelit
Conrad Helfrich

Conrad Emil Lambert Helfrich (11. lokakuuta 1886 Jaava, Alankomaiden Itä-Intia – 20. syyskuuta 1962 Haag, Alankomaat)Conrad Emil Lambert Helfrich Encyclopædia Britannica Online Academic Edition. Viitattu 11.5.2014. oli toisessa maailmansodassa palvellut hollantilainen amiraaliluutnantti. Helfrich toimi Hollannin laivaston meriupseerina vuodesta 1907. Vuosina 1939–1942 hän oli Hollannin Itä-Intian laivaston esikuntapäällikkö. Helmikuussa 1942 hänet nimitettiin yhtyneiden hollantilaisten, brittiläisten, amerikkalaisten ja australialaisten joukkojen (ns. ABDA) laivaston komentajaksi tehtävänään suojella Hollannin Itä-Intiaa eteneviltä japanilaisilta. Kun Helfrich ei onnistunut pysäyttämään japanilaisia Thaimaanlahdella eikä Etelä-Kiinan merellä, hän määräsi helmikuun 1942 lopussa amiraali Karel Doormanin pysäyttämään heidät Jaavanmerellä samalla kun hän itse perääntyi lopun ABDA:n laivaston kanssa Australiaan. Osa liittoutuneiden komentajista arvosteli Helfrichin perääntymistä, mutta myöhemmin on katsottu, että se oli välttämätön toimenpide ABDA:n laivaston jäännösten pelastamiseksi. ABDA lakkautettiin maaliskuussa 1942, jolloin Hollannin pakolaishallitus määräsi Helfrichin vetämään hollantilaiset joukot turvaan Ceylonille. Hän toimi sieltä käsin kaikkien lounaisen Tyynenmeren alueen hollantilaisten joukkojen komentajana vuoteen 1944 asti. Vuonna 1945 hänestä tuli koko Hollannin merivoimien komentaja. Helfrich edusti Hollantia Yhdistyneiden kansakuntien perustavassa kokouksessa eli San Franciscon konferenssissa huhti–toukokuussa 1945. Hän edusti maataan myös Japanin antautumisseremoniassa 2. syyskuuta samana vuonna. Hän toimi Hollannin merivoimien komentajana vuoteen 1949, jolloin jäi eläkkeelle. ==Lähteet== == Aiheesta muualla == Luokka:Alankomaalaiset amiraalit Luokka:Toisen maailmansodan henkilöt Luokka:Vuonna 1886 syntyneet Luokka:Vuonna 1962 kuolleet
Helsingin Kirjatyöntekijäin Yhdistys

Helsingin Kirjatyöntekijäin Yhdistys (lyh. HKY) on vuonna 1869 perustettu Suomen ensimmäinen ammattiyhdistys. Se on myös Suomen suurimpia ja varakkaimpia ammattiosastoja. Yhdistyksellä on nykyään jäseniä noin 3 800 (2013),Toimintakertomus 2013 Helsingin Kirjatyöntekijäin Yhdistys ry. Viitattu 12.5.2014. mutta vielä 2000-luvun alussa jäsenmäärä oli noin 6 500\. HKY:n merkittävin omaisuus on Kruununhaan Kirjatyöntekijänkadulla sijaitseva Kirjan talo, joka on vuonna 1935 valmistunut, talkootyönä rakennettu seitsenkerroksinen funkistalo. == Historia == Helsingin Kirjatyöntekijäin Yhdistys perustettiin 25. huhtikuuta 1869 nimellä Helsingin Kirjaltajien Lukuyhdistys (Typografernas Läseförening). Sen perustajina toimi joukko helsinkiläisten kirjapainojen työtekijöitä. Ensimmäiseksi puheenjohtajaksi valittiin kirjapainonomistaja ja kirjankustantaja Claes Theodor Sederholm, joka myös laati yhdistyksen säännöt. Yhdistys ei alun perin kuulunut vasemmistolaiseen työväenliikkeeseen, vaan se toimi wrightiläisyyden hengessä yhteistyössä työnantajien kanssa. HKY:n toiminta käsitti aluksi muun muassa raittiusaatetta sekä erilaisia jäsenten illanviettoja ja muita sosiaalisia tapahtumia. Juhliin osallistui tavallisten työntekijöiden sijasta lähinnä kirjapainojen omistajia sekä faktoreita ja sanomalehtimiehiä. Lukuyhdistyksen kunniajäseneksi kutsuttiin Sakari Topelius. Yhdistys kuitenkin radikalisoitui nopeasti ja jo vuonna 1871 sen jäseninä olleet latojat menivät viisi päivää kestäneeseen lakkoon, toimitettuaan sitä ennen kuuden kirjapainon omistajille pyynnön urakkapalkkojen nostamisesta. Neuvotteluissa ei syntynyt sopua, mutta lakon jälkeen latojat saivat vaatimuksensa läpi. Helsingin latojien lakko oli Suomen ensimmäinen ammattiyhdistyksen järjestämä työtaistelu. Vuonna 1885 Lukuyhdistys muutti nimensä nykyiseen muotoon ja ryhtyi selkeämmin toimimaan perinteisen ammattiyhdistystoiminnan tavoin ajaen parannuksia jäsentensä työoloihin. Valtakunnallinen Suomen Kirjatyöntekijäin Liitto perustettiin 1894, jonka vastavoimaksi syntyi vuonna 1900 työnantajien järjestö Suomen Kirjanpainajayhdistys. HKY oli myös Suomen ensimmäinen vappua viettänyt työväenyhdistys. Se järjesti vappujuhlan vuonna 1890, eli samana vappuna, jonka sosialistisen Toinen internationaali oli julistanut ensimmäiseksi kansainväliseksi työläisten mielenosoituspäiväksi.Historiaa Helsingin Kirjatyöntekijäin Yhdistys. Viitattu 12.5.2014. Vuonna 1922 HKY osti Helsingin Kruununhaasta Siltavuorenkadun varrelta vanhan kaksikerroksisen puutalon toimitalokseen ja rakennutti sen yhteyteen juhlasalin. Jäseniä yhdistyksellä oli tuolloin noin 1 400\. 1930-luvulle tultaessa jäsenmäärä oli kasvanut jo kolmeentuhanteen, ja vanhan puutalon paikalle päätettiin rakentaa nykyinen Kirjan talo. Siltavuorenkadun nimi muutettiin yhdistyksen mukaan Kirjatyötekijänkaduksi vuonna 1945. == Lähteet == == Aiheesta muualla == *Helsingin Kirjatyöntekijäin Yhdistyksen kotisivut Luokka:Suomalaiset ammattiliitot Luokka:Helsinkiläiset järjestöt
Naapurit (elokuva)

Naapurit () on vuonna 2014 ensi-iltansa saanut Nicholas Stollerin ohjaama komediaelokuva. Sen pääosissa ovat Seth Rogen, Zac Efron, Rose Byrne, Dave Franco ja Christopher Mintz-Plasse. Elokuvan ensi-ilta oli Yhdysvalloissa 9. toukokuuta 2014 ja Suomessa se oli 27. heinäkuuta 2014. Vuonna 2016 ensi- iltansa sai elokuvan jatko-osa Naapurit 2. == Näyttelijät == == Lähteet == == Aiheesta muualla == * * Naapurit Box Office Mojossa * Naapurit Rotten Tomatoesissa * Naapurit Metacriticissä Luokka:Vuoden 2014 yhdysvaltalaiset elokuvat Luokka:Yhdysvaltalaiset komediaelokuvat Luokka:Universal Picturesin elokuvat
Tähtiin kirjoitettu virhe (elokuva)

Tähtiin kirjoitettu virhe () on vuonna 2014 ensi-iltansa saanut yhdysvaltalainen romanttinen draamaelokuva, jonka on ohjannut Josh Boone. Se perustuu John Greenin samannimiseen romaaniin vuodelta 2012. Se kertoo 16-vuotiaasta syöpäpotilaasta Hazelista, joka rakastuu entiseen koripalloilijaan nimeltä Augustus Waters, jolla on ollut 1,5 vuotta aiemmin luusyöpä. Elokuvan pääosissa ovat Shailene Woodley ja Ansel Elgort. Elokuva sai ensi-iltansa Yhdysvalloissa 6. kesäkuuta 2014 ja Suomessa 11. heinäkuuta 2014. == Näyttelijät == == Lähteet == == Aiheesta muualla == * * Hannu Björkbacka: Tähtiin kirjoitettu virhe, Arvostelu Keskipohjanmaa 7.8.2014 Luokka:Vuoden 2014 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat Luokka:Yhdysvaltalaiset nuortenelokuvat Luokka:Yhdysvaltalaiset romaaneihin perustuvat elokuvat Luokka:Seulonnan keskeiset artikkelit Luokka:20th Century Foxin elokuvat Luokka:Elokuvat terveydenhoidosta
Helsingin latojien lakko 1872

Helsingin latojien lakko 1872 oli Helsingin Kirjaltajien Lukuyhdistykseen kuuluneiden latojien huhtikuussa 1872 järjestämä lakko. Se oli Suomen ensimmäinen ammattiyhdistyksen toteuttama työtaistelu. == Tausta == Huhtikuussa 1869 perustettu Helsingin Kirjaltajien Lukuyhdistys oli Suomen ensimmäinen ammattiosasto. Se toimi aluksi sivistyneistön kannattaman wrightilaisen työväenliikkeen oppien mukaan yhteistyössä työnantajien kanssa. Vuonna 1871 yhdistykseen kuuluneet latojat jättivät kuitenkin kuuden helsinkiläisen kirjapainon omistajalle kirjallisen pyynnön urakkapalkkansa nostamisesta. Kaupungissa toimi tuolloin seitsemän kirjapainoa. Työntekijät pyysivät, että palkkaa korotettaisiin kymmenellä pennillä 80 penniin 1000 neliön osalta, johon tulisi lisäksi 10 prosentin vuokrahyvitys.Ammattikuntalaitos, ammattiyhdistysliike ja muu yhdistystoiminta 1796-1917 Median kronikkaa. Viitattu 12.5.2014. == Lakko == Työnantajien kanssa käydyissä neuvotteluissa ei päästy uudistetunkaan kirjelmän jälkeen yksimielisyyteen. Lopulta latojat aloittivat lakon huhtikuussa 1872, vaikka ammattiyhdistyksen puheenjohtajana toiminut kirjankustantaja Theodor Sederholm vastusti sitä. Viisi päivää kestäneen lakon vuoksi muun muassa Helsingissä julkaistut sanomalehdet jäivät ilmestymättä. Lakko päättyi, kun Simeliuksen kirjapaino suostui antamaan taitavimmille latojilleen palkankorotuksen, jonka jälkeen muut kirjapainot seurasivat perässä. Yhteensä latojat saivat noin 15% korotuksen.Historiaa Helsingin Kirjatyöntekijäin Yhdistys. Viitattu 12.5.2014. Oikeus kuitenkin tuomitsi lakon myöhemmin laittomaksi."Äiti, mitä tarkoittaa lakko" Helsingin Sanomat Klik!, helmikuu 2000. Viitattu 12.5.2014. == Lähteet == Luokka:Lakot Suomessa Luokka:Helsingin historia Luokka:Ammattiyhdistysliike Luokka:1872
Kurjenkylä

Kurjenkylä -nimisiä paikkoja ovat: * Kurjenkylä, kylä Peräseinäjoella * Kurjenkylä eli Kurki, kylä Pudasjärvellä * Kurjenkylä, kylä Virroilla
Charlotta

Charlotta on naisen etunimi. Nimi on alkujaan diminutiivimuoto Karl- tai Kaarle-nimien nais­puolisesta vastineesta Karla. Vastaavasti esiintyy Ranskassa ja Italiassa myös Charles-nimestä miespuolinen diminutiivi­muoto Charlot'. Charlotta-nimen lyhentymänä on syntynyt myös nimi Lotta. Suomessa nimi Charlotta on Digi- ja väestötietoviraston tietojen mukaan annettu vuoden 2019 loppuun mennessä 5 483 henkilölle. Charlottan nimipäivä on suomen­ruotsalaisen kalenterin mukaan 12. toukokuuta, joka sekä suomen- että ruotsin­kielisen kalenterin mukaan on myös Lotan nimipäivä. == Tunnettuja Charlotta-nimisiä == * Charlotta (1759–1818), Ruotsin kuningatar, kuningas Kaarle XIII:n puoliso * Charlotta Falkman (1795–1882), suomenruotsalainen kirjailija * Charlotta Fougberg (s. 1985), ruotsalainen este- ja keskimatkojen juoksija * Charlotta Höglund (s. 2005), suomalainen pesäpalloilija * Charlotta Jonsson (s. 1973), ruotsalainen näyttelijä * Charlotta Lönnqvist (1815–1891), suomalainen mesenaatti * Charlotta Malm-Reuterholm (1768–1845), suomalainen taidemaalari * Charlotta Saari (s. 2000), laulaja ja vuoden 2023 tangokuningatar * Charlotta Säfvenberg (s. 1994), ruotsalainen alppihiihtäjä * Charlotta Wolff (s. 1976), suomenruotsalainen historioitsija ja kääntäjä. == Lähteet == Luokka:Etunimet
Winslow House

William Herman Winslow Residence on arkkitehti Frank Lloyd Wrightin suunnittelema asuintalo River Forestissa, Yhdysvaltojen Illinoisissa. Talo rakennettiin vuonna 1893. Se oli Wrightin ensimmäinen merkittävä itsenäinen suunnittelutyö ja ensimmäinen yritys uudistaa perinteistä asuintaloa. == Lähteet == == Aiheesta muualla == Luokka:Illinois’n rakennukset ja rakennelmat Luokka:National Register of Historic Places -kohteet Illinois’ssa Luokka:Yhdysvaltain asuinrakennukset
Fitzgerald

Fitzgerald tai FitzGerald on muun muassa seuraavien henkilöiden sukunimi: * FitzGerald (suku) * Barry Fitzgerald (1888–1961), irlantilainen näyttelijä * Benita Fitzgerald-Brown (s. 1961), yhdysvaltalainen pika-aitajuoksija ja olympiavoittaja * Charles Fitzgerald (1841–1921), brittiläinen vara-amiraali * Edward Fitzgerald (1763–1798), irlantilainen lordi ja vallankumouksellinen * Edward Fitzgerald (1809–1883), brittiläinen runoilija * Edward Fitzgerald (1891–1966), yhdysvaltalainen jääkiekkoilija * Edward Aloysius Fitzgerald (1893–1972), yhdysvaltalainen roomalaiskatolinen piispa * Ella Fitzgerald (1917–1996), yhdysvaltalainen jazzmuusikko * Erin Fitzgerald (s. 1972), kanadalainen ääninäyttelijä * F. Scott Fitzgerald (1896–1940), yhdysvaltalainen kirjailija * Garret FitzGerald (1926–2011), Irlannin pääministeri 1981–1982 ja 1982–1987 * George FitzGerald (1851–1901), irlantilainen fyysikko * Geraldine Fitzgerald (1913–2005), irlantilais- yhdysvaltalainen näyttelijä * Joseph Fitzgerald (1904–1987), yhdysvaltalainen jääkiekkoilija ja olympiamitalisti * Kevin Fitzgerald (s. 1996), yhdysvaltalainen jääkiekkoilija * Larry Fitzgerald (s. 1983), yhdysvaltalainen amerikkalaisen jalkapallon pelaaja * Lorna Fitzgerald (s. 1996), englantilainen lapsinäyttelijä * Michael Fitzgerald (s. 1988), uusiseelantilainen jalkapalloilija * Penelope Fitzgerald (1916–2000), brittiläinen kirjailija * Peter Fitzgerald (s. 1960), yhdysvaltalainen republikaanipoliitikko * Robert Fitzgerald (1923–2005), yhdysvaltalainen pikaluistelija * Rose Kennedy, o.s. Fitzgerald (1890–1995), Yhdysvaltain presidentti John Fitzgerald Kennedyn äiti * Tom Fitzgerald (s. 1968), yhdysvaltalainen jääkiekkoilija, valmentaja ja apulaistoimitusjohtaja * Willa Fitzgerald (s. 1991), yhdysvaltalainen televisionäyttelijä * Zelda Fitzgerald (1900–1948), yhdysvaltalainen kirjailija, F. Scott Fitzgeraldin puoliso. == Nimen muita merkityksiä == * Fitzgerald, SS Edmund Fitzgerald, yhdysvaltalainen vuonna 1975 uponnut rahtilaiva * Fitzgerald, Fort Fitzgerald, taajama Albertassa, Kanadassa * Cantor Fitzgerald, yhdysvaltalainen finanssipalveluyritys * USS Fitzgerald (DDG-62), Yhdysvaltain laivaston ohjushävittäjä Luokka:Luettelot henkilöistä sukunimen mukaan
Etyylinitraatti

Etyylinitraatti (C2H5NO3) on etanolin ja typpihapon muodostama epäorgaaninen esteri. Yhdistettä voidaan käyttää orgaanisessa synteesissä. ==Ominaisuudet== Etyylinitraatti on huoneenlämpötilassa väritön neste. Yhdiste liukenee veteen vain vähän, mutta on runsasliukoinen orgaanisiin liuottimiin kuten etanoliin ja dietyylieetteriin. Etyylinitraatti hajoaa helposti kuumennettaessa yli kiehumispisteensä ja reaktio voi olla räjähdysmäinen. ==Valmistus== Etyylinitraattia voidaan valmistaa etanolin ja typpihapon tai typpihapokkeen anhydridin eli dityppitrioksidin kanssa. Etanolin räjähdysmäisen hapetuksen estämiseksi reaktioseokseen lisätään pieni määrä ureaa. Toinen tapa syntetisoida yhdistettä on jodietaanin ja hopeanitraatin välinen reaktio. Etyylinitraattia käytetään orgaanisissa synteeseissä valmistettaessa lääke- ja hajusteaineita sekä väriaineita. Yhdistettä voidaan käyttää myös seoksena metanolin kanssa rakettien polttoaineena.Victor Lindner: Propellants, Kirk- Othmer Encyclopedia of Chemical Technology, John Wiley & Sons, New York, 2000. Viitattu 12.5.2014 ==Lähteet== Luokka:Esterit
Form (savukemerkki)

Form oli suomalaisen Amer-Tupakan valmistama ja markkinoima savukemerkki, jota tuotiin markkinoille 1970-luvun alussaForm, Zigsam.at. Viitattu 12.5.2014. ja lopetettiin 2000-luvun puolivälissä Philip Morrisin ostettua Amerin tupakkaliiketoiminnan tuotemerkkeineen.Philip Morris Products S.A. / Amer- Tupakka Oy:n myynti- ja markkinointi- liiketoiminta ja Amer- Yhtymä Oyj:n tupakkatavaramerkit, Kilpailu- ja kuluttajavirasto 3.3.2004. Viitattu 12.5.2014. Viimeinen verkosta löytyvä Valviran haitta-aineluettelo, jossa Form-merkki esiintyy on vuodelta 2004.Valvira: Terva- ja nikotiinipitoisuudet 2004. Viitattu 12.5.2014. Vuosien mittaan Form-savukkeita oli saatavana monena eri versiona, jotka pyrittiin erottamaan toisistaan tunnusvärein. Näihin lukeutuivat muiden muassa pehmeät ja kovat askit, Form American Full Flavor (musta rasia), Form Menthol (vihreä rasia), Form Erittäin Kevyt (punavalkoinen rasia), Form Kevyt Ykkönen (sinivalkoinen rasia), Form Kevytmenthol (vihreävalkoinen rasia) ja Form Special (oranssi rasia). 1970-luvun puolivälissä Amer-Tupakka mainosti Formia järkevän ja harkitsevan tupakoijan savukkeena. Lehtimainosten pitkässä tekstissä muun muassa neuvottiin, että ensimmäinen savuke kannattaisi polttaa vasta aamiaisen jälkeen, savukkeen tupakkaosan viimeinen senttimetri kannattaa jättää polttamatta, ja kannattaisi opetella tupakoimaan niin, ettei aina vedä savua henkeen. Vuonna 1978 Form Punaisen osuus Suomen savukemarkkinoista oli 1,9 ja Form Specialin 1,8 prosenttia, mikä toi niille myyntitilaston sijat 8 ja 9. Samana vuonna voimaan tulleen tupakkamainonnan kiellon jälkeen Amer-Tupakka markkinoi Form- savukkeita monenlaisten Formia-merkkisten oheistuotteiden kautta, joiden logo ja väritys muistuttivat Form-savukelogoa.Jukka Lindfors: Tupakan mainoskielto voimaan 1.3.1978, Yle Elävä arkisto 8.9.2006. Viitattu 12.5.2014. ==Lähteet== Luokka:Savukemerkit Luokka:Tupakan historia
Varieteeteatteri Pariisissa

Varieteeteatteri Pariisissa on suomalaisen taiteilijan Magnus Enckellin öljyvärityö kankaalle vuodelta 1912. Kooltaan tämä työ on 100,5 cm × 66,5 cm, ja se kuuluu Ateneumin taidemuseon kokoelmiin, jonne se hankittiin vuonna 1967. Varieteeteatteri Pariisissa henkii nostalgista ja estetisoitua Pariisin ikävää. Enckell kosmopoliittina liikkui siellä sujuvasti, kuten Pietarissa ja Helsingissäkin. Varieteeteatteri Pariisissa toistaa teatterien lämmintä keinovaloa, mutta maalauksen pastellivärit viittaavat myös impressionistisiin auringonlaskuihin. Joku näkee siinä yksinäisen katselijan näkymän. Enckell oli paljon tekemisissä pariisilaisen impressaarin Sergei Djagilevin kanssa vuosina 1911–1912. Djagilev johti balettiesityksiä ja toi tanssitaidetta uudistavaa venäläistä balettia esiin näyttämölle (Ballets russes). Enckellin Pariisissa maalaamat teokset Pont Royal ja Bal Tabarin ovat hyvin samankaltaisia hengeltään kuin Varieteeteatteri Pariisissa. ==Lähteet== ==Aiheesta muualla== * Maalaus Suomen Kansallisgallerian sivuilla. Luokka:Ateneumin kokoelmat Luokka:Impressionistiset maalaukset Luokka:Magnus Enckellin maalaukset